  Туспуктэм: Майя Бывальцева Наталия Сильвестрова 0+ 23-тӥ тулыспалэ Ижкарысь Драгунов нимо скверын солдат кырӟанъя «Когда поют солдаты…» фестивальлэн финалэз ортчоз. Отчы атайёслэн но пиослэн 20 хорзы пыриськоз. Со сярысь Удмуртиысь тӧролэн но кивалтэтлэн пресс-службазы ивортӥз. Атыкай музъемез утисьлэн нуналэзлы тупатыса, хоръёс вордскем шаерез яратон, ож сярысь, фронтысь кырӟанъёсты быдэстозы   2-15 тулыспалэ фестивальлэн заочной люкетэз ортчиз. Отчы 102 хор пыриськиз. Тужгес но ӵем Олег Газмановлэн «Вперёд, Россия!» кырӟанэз чузъяськиз, сое 11 хор быдэстӥз. Кыкетӥ интыын – Михаил Таничлэн кылъёсызъя «Идёт солдат по городу» кырӟан, сое 9 коллектив бырйиз. Тужгес но бадӟым хор 49 номеро школаысь вал – отчы 80 адями пыриськиз, соос «Солнечный круг» кырӟанэз быдэстӥзы. Озьы ик бадӟымесь хоръёссы 78 но 16 номеро школаослэн вал, отын 50 адями кырӟаз. Кылем арын фестивальлэн финалаз 15 хоръёс кыразы.  Тодэ вайытом, 2021-тӥ арын Вормон нуналэ Ижкарысь Шор площадьын 900 адямилэсь хор ож кырӟанъёсты быдэстӥз. 2022-тӥ арын 9-т куартолэзе «Атайёслэн но пиослэн хорзы» ужрад 5 сюрс адямиез огазеяз.  Тегъёс: кырӟан фестиваль Ижкар Удмуртия  